# Βικιπαίδεια:Αγορά/Αρχείο 2007/Ιούνιος

### Από τη Βικιπαίδεια, την ελεύθερη εγκυκλοπαίδεια

< Βικιπαίδεια:Αγορά | Αρχείο 2007

## [Επεξεργασία] Πολιτική για ομάδες

Η συζήτηση μεταφέρθηκε στη σελίδα: Συζήτηση:Πολιτική για αθλητικά θέματα. ∫lnxdx =xlnx - x + c 17:34, 31 Μαΐου 2007 (UTC)

## [Επεξεργασία] Καλό μήνα και καλό καλοκαίρι

Καλό μήνα σε όλους τους φίλους και τις φίλες. Να που μπήκε και ημερολογιακά το καλοκαιράκι. Ας ελπίσουμε να μην έχει τις βροχές που έριξε το Μάη. --Lemur12 00:09, 1 Ιουνίου 2007 (UTC)

  Επίσης, καλό μήνα. --Dead3y3 Συζήτηση 00:51, 1 Ιουνίου 2007 (UTC)

## [Επεξεργασία] Αλλαγή στα πρότυπα προτάσεων διαγραφής

Έκανα μια αλλαγή στα πρότυπα αγδ και σγδ, ώστε να μην αλλάζει ο σύνδεσμος προς τη σελίδα συζήτησης όποτε αλλάζει ο μήνα ή το έτος. Για να λειτουργήσει αυτό όμως, είναι απαραίτητο να αντικαθίστανται με τη λειτουργία subst. Δέχονται επίσης 2 πάραμέτρους, όνομα μήνα ή έτος, σε περίπτωση που πρέπει να γίνει κάποια διόρθωση προς το σύνδεσμο. --Dead3y3 Συζήτηση 00:51, 1 Ιουνίου 2007 (UTC)

  Είχε προταθεί επειδή η κίνηση αυξάνει, η λειτουργία να αλλάξει ώστε η συζήτηση να γίνεται σε υποσελίδες για να μην φτάνουμε σε μια τεράστια σελίδα στο τέλος του μήνα. Βικιπαίδεια:Αγορά/Αρχείο 2007/Μάιος#Για την σελίδα υποψήφιων διαγραφών — Geraki ΣΜ - 2007-06-01T 06:07Z.

    Συμφωνώ με την πρόταση. Αν προχωρήσει, τότε πρέπει να αλλαχθούν φυσικά τα πρότυπα για να δείχνουν στις υποσελίδες. Δεν έχει σχέση με την παρούσα διαδικασία: παρατήρησα το πρόβλημα με την αλλαγή ημερομηνίας και το διόρθωσα αναλόγως. Ο Badseed ανέφερε ότι πήγα κόντρα σε απόφαση της κοινότητας, όμως δεν υπάρχει κάποια απόφαση της κοινότητας που να απαγορεύει την αλλαγή αυτών των προτύπων. --Dead3y3 Συζήτηση 23:44, 1 Ιουνίου 2007 (UTC)

Ο Badseed δεν αναφέρει αυτό. Αναφέρει ότι παρόλο που παρουσιάζεσαι να κόπτεσαι για δήθεν γνώμες τις κοινότητας που καταπατούνται, και απαιτείς συζήτηση για ορισμένα θέματα, ειδικά όταν η γνώμη σου κρίνεται λάθος, υπάρχουν πολλές αλλαγές σε βασικά πρότυπα, κατηγορίες, κλπ που κάνεις χωρίς να ρωτήσεις κανέναν και χωρίς προηγούμενη συζήτηση. Καλό είναι να μάθεις να διαβάζεις καλύτερα - Badseed απάντηση 23:57, 1 Ιουνίου 2007 (UTC)

  Η αλλαγή που έκανα είναι ωφέλιμη; Ναι. Ήταν απαραίτητη; Ναι. Είναι καθαρά τεχνική; Ναι. Δεν εμπλέκονται υποκειμενικοί λόγοι όπως στις συζητήσεις διαγραφής, ώστε να χρειάζεται συζήτηση; Ναι. Κομμένες οι σοφιστείες και η διάθεση για μποξ. --Dead3y3 Συζήτηση 00:04, 2 Ιουνίου 2007 (UTC)

Ωφέλιμη; Μπα, γιατί το σύστημα θα αλλάξει. Απαραίτητη; Κατά την κρίση σου. Οι υπόλοιποι συνήθως ρωτάμε πριν κάνουμε κάτι. Καθαρά τεχνικοί; Τι πάει να πει; Κομμένες οι σοφιστείες και η διάθεση για τρολλάρισμα λοιπόοον - Badseed απάντηση 00:06, 2 Ιουνίου 2007 (UTC)

  Δεν νομίζω ότι θα υπάρξει πρόβλημα να αντιστρέψω λοιπόν την αλλαγή μου, σύμφωνα με την αλάνθαστη λογική σου. Θα είναι ενδιαφέρον να σε βλέπω να τρέχεις να διορθώνεις τους συνδέσμους έναν-έναν ή να αντιγράφεις και να επικολλάς στη σελίδα για τον Ιούνιο όλες τις συζητήσεις του Μαΐου που δεν έχουν κλείσει. Ο εγωισμός σου δεν έχει όρια, και έχεις κάνει πετυχημένη δουλειά να με βγάλεις εμένα εγωιστή. --Dead3y3 Συζήτηση 00:18, 2 Ιουνίου 2007 (UTC)

Την πετυχημένη δουλειά την κάνεις μόνος σου. Έχεις καταφέρει για ακόμα μια φορά να ασχολείται η μισή Βικιπαίδεια με ότι κυριολεκτικά σου κατέβει, κακώς βέβαια αλλά δεν μπορώ να διαμαρτυρηθώ ως συμμετέχων. Γέμισες το βράδυ σου, μπορείς να πας για ύπνο ήσυχος, και να θυμάσαι ότι πάντα φταίνει οι άλλοι - Badseed απάντηση 00:21, 2 Ιουνίου 2007 (UTC)

meta:HTWAA. Η συνέπεια στην εφαρμογή του 1ου κανόνα είναι παραδειγματική, όπως μπορείτε να δείτε παρακάτω. --Dead3y3 Συζήτηση 00:32, 2 Ιουνίου 2007 (UTC)

  Ψίτ! Μεταξύ σου και του Badseed, τον τελευταίο λόγο τον είχες εσύ! [1] — Geraki ΣΜ - 2007-06-02T 01:32Z.
    Χιχιχι . Ήθελα να προσθέσω πριν απαντήσει, γιατί ήμουν σίγουρος ότι θα το έκανε. Με πρόλαβε όμως. Fast food. --Dead3y3 Συζήτηση

Αυτό το έχεις μελετήσει καλά, όπως ξέρουν όλοι όσοι έχουν εμπλακεί μαζί σου σε συζήτηση. and they'll be sorry when they come to realize what you now know είναι αυτό ακριβώς που μου λες από πάνω. Ποσώς με ενδιαφέρει να σε βγάλω εγωϊστή, ή οτιδήποτε, αυτό που με ενδιαφέρει είναι το ποιόν σου ως χρήστη και το ότι κάθε φορά καταφέρνεις να σαμποτάρεις τη λειτουργία της εγκυκλοπαίδειας για γελοιότητες (συγνώμη αν προσβάλω κάποιον, αλλά αυτό ακριβώς σκέφτηκα, ειλικρινά) προκειμένου να ικανοποιήσεις ότι θες να ικανοποιήσεις. Αυτό είναι το πρόβλημα, τελικά - Badseed απάντηση 00:43, 2 Ιουνίου 2007 (UTC)

## [Επεξεργασία] Το αρχείο του ΕΛΙΑ στο ΜΙΕΤ

"Την ενσωμάτωση του Ελληνικού Λογοτεχνικού και Ιστορικού Αρχείου, γνωστού ως ΕΛΙΑ, στο Μορφωτικό Ίδρυμα της Εθνικής Τράπεζας ανακοίνωσε η Εθνική Τράπεζα. Η διαδικασία της ενσωμάτωσης προβλέπεται να ολοκληρωθεί έως τις αρχές του 2008. Το ΕΛΙΑ θα παραχωρήσει όλη την περιουσία του, αρχεία, συλλογές, βιβλιοθήκη, το στοκ των εκδόσεών του, καθώς και ένα μεγάλο ιδιόκτητο ακίνητο στο ΜΙΕΤ, έναντι της υποχρέωσης της Εθνικής Τράπεζας να αυξήσει την επιχορήγησή της προς το ΜΙΕΤ κατά το ποσό που απαιτείται ετησίως, ώστε να συνεχίσει το ΕΛΙΑ, ως τμήμα πλέον του Μορφωτικού Ιδρύματος, τη δραστηριότητά του…"

Περισσότερες πληροφορίες [2]

Δεδομένης της κουβέντας που υπήρχε πρότινος, ελπίζω η αλλαγή στο καθεστώς να ευνοήσει την αξιοποίηση του αρχείου.--βασίλ ειος78 11:36, 1 Ιουνίου 2007 (UTC)

Αν πουλήθηκε στο ΜΙΕΤ, μάλλον θα πρέπει να το ξεχάσετε--ΗΠΣΤΓ 11:52, 1 Ιουνίου 2007 (UTC)

Γιατί;--Diu 13:03, 1 Ιουνίου 2007 (UTC)

Φημίζεται για την πολύ καλή φροντίδα και διεκδίκηση των πνευματικών δικαιωμάτων του υλικού του--ΗΠΣΤΓ 13:11, 1 Ιουνίου 2007 (UTC)

Έχεις πηγές;:P--Diu 13:14, 1 Ιουνίου 2007 (UTC)

## [Επεξεργασία] Διόρθωση Τρεχόντων Γεγονότων

Παρακαλώ αν μπορεί κάποιος ας διορθώσει τη σελίδα με τα τρέχοντα γεγονότα (Γεγονότα Ιουνίου 2007). --Lemur12 18:04, 1 Ιουνίου 2007 (UTC)

Αν δεν κάνω λάθος την έφτιαξε ο Geraki.--Focal Point 13:30, 2 Ιουνίου 2007 (UTC)

Ναι, ευχαριστώ πολύ για τη διόρθωση.--Lemur12 16:41, 2 Ιουνίου 2007 (UTC)

## [Επεξεργασία] Αναγγελία Βικιεπιχείρησης

Γεια σε όλες και σε όλους. Ξεκίνησα μια Βικιεπιχείρηση, που την ονόμασα "Επιχείρηση Άτλας". Αν θέλετε να συμμετάσχετε, είστε ευπρόσδεκτοι όλοι και όλες. Περισσότερες πληροφορίες στο Βικιπαίδεια:Επιχείρηση Άτλας. Ευχαριστώ, --Lemur12 13:59, 3 Ιουνίου 2007 (UTC)

## [Επεξεργασία] Διαίρει και βασίλευε

Ας ρίξουν μια ματιά οι φιλόλογοι στη λατινική έκφραση και την ιστορία της και ας κάνουν της απαραίτητες διορθώσεις αν χρειαζονται. Ευχαριστώ. lady 21:19, 3 Ιουνίου 2007 (UTC)

## [Επεξεργασία] Εμπορικό Δίκαιο

Νομίζω πως ορισμός στο εμπορικό δίκαιο γιά την εμπορικά υποκειμενική και αντικειμενική πράξη είναι λάθος και κατ' επέκταση και η εννοια του εμπόρου...Παρακαλώ αυτός που το έγραψε ας το διορθώσει...

## [Επεξεργασία] Κατηγορία:Συνδέσεις χωρίς περιεχόμενο

Δεν γνωρίζω αν υπάρχει τρόπος να συγκεντρώσουμε τις Συνδέσεις (Παραπομπές), οι οποίες δεν έχουν (ακόμα), δική τους σελίδα (κόκκινες παραπομπές). Αν υπάρχει παρακαλώ κάποιος ας με πληροφορήσει.

Αν δεν υπάρχει κάτι, προτείνω να δημιουργηθεί μια τέτοια κατηγορία στην οποία να κατατάσσονται αυτές οι συνδέσεις, ώστε αν κάποιος θέλει να τις ελέγχει εύκολα και να συμπληρώνει εκείνες που τον ενδιαφέρουν ή έχει υλικό.

Αν αυτό είναι εύκολο για τους "προχωρημένους", θα ήταν καλό αυτό να γίνεται αυτόματα με κάποιο πρόγραμμα (robot), για να μην χρειάζεται να το κάνουν οι χρήστες που τις δημιουργούν και να φεύγουν αυτές οι συνδέσεις από αυτή την κατηγορία αυτόματα, όταν θα συμπληρωθεί το περιεχόμενο του αντίστοιχου λήματος.--jm 07:09, 4 Ιουνίου 2007 (UTC)

  Καλημέρα! Υπάρχει η σελίδα ειδικό:Wantedpages όπου εμφανίζονται οι σελίδες που δεν υπάρχουν με κριτήριο κατάταξης τον αριθμό των συνδέσεων που υπάρχουν γι' αυτές, η οποία νομίζω πως ενημερώνεται αυτόματα. Υπάρχει επίσης και η σελίδα Βικιπαίδεια:Προτεινόμενα θέματα, όπου υπάρχει ένας κατάλογος με προτεινόμενα θέματα/σελίδες, χωρισμένα σε κατηγορίες. AmalgamΣυζήτηση 09:22, 4 Ιουνίου 2007 (UTC)

## [Επεξεργασία] Α.Ο. Νήαρ Ηστ

Υπάρχει μια ασάφεια στους πίνακες με τους πρωτάθλητές Ελλάδος στο μπάσκετ.

Στον πίνακα πρωταθλητών Ελλάδος στο άρθρο Καλαθοσφαίριση η ομάδα της Νήαρ Ηστ εμφανίζεται να έχει κατακτήσει 2 πρωταθλήματα ενώ στο αναλυτικό άρθρο στο Ελληνικό Πρωτάθλημα καλαθοσφαίρισης αντρών η Νήαρ Ηστ εμφανίζεται πρωταθλήτρια το 1936 μόνο.

Αν κάποιος γνωρίζει το σωστό αν μπορεί να το διορθώσει. Αν γνωρίζει κανείς τι έχει απογίνει η ομάδα της Νήαρ Ηστ να συμπληρώσει το αντίστοιχο άρθρο γιατί δεν υπάχουν πληροφορίες πουθενά.

## [Επεξεργασία] Όροι

Κοίταζα το Μετάφραση όρων πληροφορικής, γίνεται να γίνει κάποιο βικιλεξικό που να έχει μόνο όρους και τη σημασία τους στα ελληνικά και με links αριστερά να γίνεται η σύνδεση με άλλες γλώσσες; Π.χ. mael για μαθηματικά, ή csel για πληροφορική κλπ;
Αν όχι μπορεί να γίνει οτιδήποτε στο ήδη υπάρχον βικιλεξικό, ώστε να υπάρχει διαχωρισμός από την λεκτική σημασία της λέξης (ετυμολογία κλπ) και να τονίζεται η σημασία του όρου; Πιστεύω θα ήταν χρήσιμο, εσείς τι λέτε; lady 17:43, 4 Ιουνίου 2007 (UTC)

## [Επεξεργασία] Πύλη θεάτρου

Έχω καταζηλέψει με τις πύλες. Αν και έλεγα να το δοκιμάσω όταν τελειώσουν οι τραγωδίες τουλάχιστον, θα ήθελα να ξεκινήσω την πύλη θεάτρου. Δεδομένης της βαθύτατης άγνοιας μου, ως προς το τεχνικό σκέλος του στησίματος της σελίδας, θα μπορούσα να υπολογίζω στη βοήθεια κάποιων πιό σχετικών από μένα;; Ευχαριστώ πολύ!- Αχρήστης 09:27, 6 Ιουνίου 2007 (UTC) (ΥΓ. υπάρχει κάποιος τρόπος να γίνουν βασικά μαθήματα δια ηλεκτρονικής αλληλογραφίας ας πούμε για να πιάσουμε τη λογική κι εμείς οι πιο άσχετοι; Πχ. ταχύρυθμο σεμινάριο, τάξη ΒΠ πρώτη;)

Παρ'ολο που δεν είναι κατι δύσκολο, εγώ θα σου πρότεινα να απευθυνθείς στον Καλογερόπουλο ή στο Dada. Ότι ακριβώς έκανα και εγώ όταν την έφτιαχνα--Diu 09:35, 6 Ιουνίου 2007 (UTC)

Τελικά ήταν εύκολο! (Απλά αντέγραψα ότι είχε κάνει ο Dada στην Πύλη:Τέχνη)-Αχρήστης 13:07, 6 Ιουνίου 2007 (UTC)

## [Επεξεργασία] Εκκλησιαστική Ιστορία

Εδώ γίνεται μια ανοικτή πρόσκληση προς κάθε ενδιαφερόμενο να συμμετάσχει και να προσφέρει σε άρθρο με την άνωθεν ονομασία.--Θεοδωρος 12:29, 7 Ιουνίου 2007 (UTC)

Θα το έβαζα στην σελίδα του άρθρου αλλά δεν θα το έβλεπε κανείς... τέλος πάντων, δεν είναι καλύτερο να το μετακινήσουμε σε κάτι σαν Ιστορία της Ανατολικής Ορθόδοξης Εκκλησίας; Αν αναφέρεται στον Ιησού, είναι καλύτερο έτσι.--Σωτήριος Κ. 22:07, 7 Ιουνίου 2007 (UTC)

Θεόδωρε νομίζω ότι η εκκλησιαστική ιστορία δεν αφορά μόνο στην Ορθοδοξία, αλλά πιστεύω ότι θα άξιζε τον κόπο ένα άρθρο για την Ιστορία της Ανατολικής Ορθόδοξης Εκκλησίας, αν και έχουν ήδη κατατεθεί πολλά στοιχεία ιστορίας -ειδικά για την ορθοδοξία- από τον Πάπυρο, τον Ωριγένη και τον Κωστή--ΗΠΣΤΓ 22:13, 7 Ιουνίου 2007 (UTC)

Νομίζω ότι θα μπορούσε επίσης να γίνει ένα γενικό, δογματικά αποχρωματισμένο άρθρο που να περιγράφει με αδρές γραμμές την ιστορία του Χριστιανισμού από την Πεντηκοστή μέχρι σήμερα, που να αποτελεί κόμβο προς τα ήδη υπάρχοντα θρησκευτικά άρθρα.--βασίλ ειος78 11:41, 12 Ιουνίου 2007 (UTC)

## [Επεξεργασία] Δωρεάν αξιόλογα διαδικτυακά λεξικά

Εδώ και λίγο καιρό η μεταφραστική εταιρεία Intertanslations φιλοξενεί ιστοσελίδες με αξιόλογα λεξικά της Magenta για διάφορες γλώσσες και επιστήμες. Βλ. [3]

Σε σχέση με τα Νέα Ελληνικά και όχι μόνο, δωρεάν και διαδικτυακά διατίθεται το Λεξικό της Κοινής Νεοελληνικής από το ΑΠΘ. Βλ. [4]

Άλλα λεξικά, σε περισσότερες γλώσσες, μπορείτε να βρείτε στην πύλη των μεταφραστών [www.translatum.gr]

--βασίλ ειος78 13:40, 7 Ιουνίου 2007 (UTC)

## [Επεξεργασία] Πρότυπο Βικιεπιχείρησης

Έφτιαξα αυτό το πρότυπο για την Βικιεπιχείρηση Άτλας. Δείτε το και αν σας αρέσει μπορούμε να το χρησιμοποιούμε. Περιμένω τα σχόλια και τις απόψεις σας. --Alaniaris 10:39, 8 Ιουνίου 2007 (UTC)

## [Επεξεργασία] Περί ΒΠ

Analyzing the Greek Wikipedia: Measurements, Comparisons and Conclusions Korfiatis N., Kioses E. In Department of Management Science & Technology (DMST) 4th Conference, May 17 2007 Αν μπορούσαμε να το βρούμε, πιθανώς θα αντλούσαμε καλό feedback--ΗΠΣΤΓ 12:44, 15 Ιουνίου 2007 (UTC)

  Θα πρέπει να το έχεις ήδη λάβει :) Συγχαρητήρια για την ανακάλυψη. --D a d a* 14:43, 15 Ιουνίου 2007 (UTC)
    Μόλις έπεσα από την καρέκλα. Όλο εκπλήξεις είστε!!--ΗΠΣΤΓ 14:50, 15 Ιουνίου 2007 (UTC)
      ??--Diu 14:54, 15 Ιουνίου 2007 (UTC)

    Το έχει κανείς; Geraki

      Ένας από τους συγγραφείς είχε την ευγενή καλοσύνη να μου το στείλει. Έλεγξε τα email σου και όποιος ακόμα ενδιαφέρεται ας μου στείλει ένα email. --D a d a* 15:18, 15 Ιουνίου 2007 (UTC)

        Μα που στο καλό τα βρίσκει... --Focal Point 15:56, 15 Ιουνίου 2007 (UTC)

Ενδιαφέρον έχουν και τα παρακάτω:

- Assessing the value of cooperation in Wikipedia
- Visualizing the Overlap between the 100 Most Visited Pages on Wikipedia for September 2006 to January 2007
- What is Popular on Wikipedia and Why?

--D a d a* 17:20, 15 Ιουνίου 2007 (UTC)

## [Επεξεργασία] Προφορά της κλασικής Αρχαίας Ελληνικής γλώσσας

Αν κάποιος έχει πρόσβαση σε σχολικά βιβλία και έχει την όρεξη, παρακαλώ να ψάξει για την ερασμιακή ή ερασμική (το σωστότερο) προφορά και να μας πει το γράφουν για αυτήν. Θα χρησιμεύσει στη διαμόρφωση του σχετικού άρθρου.--Focal Point 06:36, 16 Ιουνίου 2007 (UTC)

Απαντήσεις (αν υπάρξουν), παρακαλώ στη Συζήτηση:Προφορά της κλασικής Αρχαίας Ελληνικής γλώσσας.--Focal Point 06:37, 16 Ιουνίου 2007 (UTC)

## [Επεξεργασία] Κατηγοριοποίηση Ταινιών

Παρατήρησα ότι πριν λίγες μέρες η κατηγοριοποίηση στις ταινίες άλλαξε και από τη γενική κατηγορία "Ταινίες" μεταφέρθηκαν σε "Ταινίες ανά χώρα". Δεν νομίζω ότι αυτή η διάκριση είναι σωστή γιατί:

- Οι ταινίες σε πολλές περιπτώσεις είναι συμπαραγωγές πολλών χωρών. (Μια απλή ματιά στα Imdb links μπορεί να το αποδείξει)
- Ο αριθμός των καταχωρημένων άρθρων ήταν ούτως η άλλως πολύ μικρός και τώρα υπάρχει κατακερματισμός και μεγάλη διασπορά του όγκου των σχετικών άρθρων
- Η ανά χωρά ταξινόμηση δεν νομίζω ότι εξυπηρετεί κάποιο κριτήριο ευχρηστίας ή κάτι άλλο

Επιπλέον υπάρχουν ταινίες που χωρίζονται "ανά είδος" και προκύπτει έτσι το τραγελαφικό φαινόμενο πχ ο Εφιάλτης στο Δρόμο με τις Λεύκες που είναι "αμερικάνικη ταινία" να βρίσκεται στις "Ταινίες Τρόμου" αλλά όχι στις Αμερικάνικες ή Ο Εξολοθρευτής να βρίσκεται αποκλειστικά στην "Επιστημονική Φαντασία"...

Αν είναι να γίνει κάποιος διαχωρισμός στις ταινίες η πρόταση μου είναι να χωριστούν ανά έτος παραγωγής (όπως στην Αγγλική ΒΠ) ή έστω σε Ελληνικές + Ξένες. Τι νόημα έχει να υπάρχουν 150+ κατηγορίες ταινιών (ανά χώρα)? Όσο για το είδος καλό θα ήταν να υπάρχει σε όλες σαν δεύτερη κατηγοριοποίηση.

Περιμένω τις απόψεις σας... --faithless 15:46, 18 Ιουνίου 2007 (UTC)

Το κάθε άρθρο μπορεί να ανήκει σε όσες κατηγορίες θέλουμε (καλύτερα όμως όχι και σε κατηγορία-μαμά και σε κατηγορία-κόρη). Π.χ. Ο Εξολοθρευτής: "Επιστημονική Φαντασία", "αμερικάνικη ταινία", "βίαιη ταινία", "έργο τέχνης που αφορά το μέλλον", "Ταινία παραγωγής 1984", "ταινία της οποίας ο πρωταγωνιστής έγινε πολιτικός" (να μπουν και οι ταινίες του Ρήγκαν εδώ), "ρομπότ" ή και "έργο με πρωταγωνιστές ρομπότ" και ότι άλλο θέλεις. Μέχρι να μπουν οι κατηγορίες που φαντάζεται ο καθένας μας, θα μας φαίνεται λειψή η κατηγοριοποίηση. Η δε κατηγοριοποίηση που προτιμά κάποιος τρίτος μπορεί να μας φαίνεται περίεργη ή άχρηστη. Δεν πειράζει. Βάλε και εσύ το λιθαράκι σου (είτε είναι ριγέ, είτε μονόχρωμο είτε πουά) δίπλα στο λιθαράκι του προηγούμενου....και αν βρεις "λάθος" κατηγοριοποίηση, διόρθωσέ την (π.χ. Ο Εξολοθρευτής: "Αισθηματική ταινία"). Αυτές είναι οι απόψεις μου. --Focal Point 05:41, 23 Ιουνίου 2007 (UTC)

## [Επεξεργασία] Wikimedia Election Notice

If you are able, please translate this notice to as many possible languages and post it anywhere applicable.

The Wikimedia Election Committee is accepting candidates for the 2007 Wikimedia Foundation Board of Trustees election. Please see [5] for more information.

There is still time for a new candidate to be considered for election, and you may now endorse the candidate of your choice (up to 3 candidates) on the endorsements page, [6]. Please read the instructions carefully prior to endorsing. If you can translate the instructions, please do.

If you have any questions, please contact any member of the election committee, who are listed here [7].

Posted on behalf of the Election Committee,
Philippe

## [Επεξεργασία] Συντομογραφίες

Θα ήθελα να θέσω και εδώ ένα θεματάκι που έγραψα και σε σελίδα διαλόγου.

Ψάχνοντας τα άρθρα βρήκα αυτό και αυτό εδώ. Έβαλα πινακίδα γρήγορης διαγραφής όταν διαπίστωσα ότι υπάρχουν και στα ελληνικά. Ο Καλογερόπουλος ορθώς και τάχιστα μου υπενθύμισε ότι έχει ζητηθεί αίτηση εισαγωγής ιστορικού και ότι θα παραμείνουν μέχρι να γίνει η προβλεπόμενη διαδικασία. Το λάθος μου δεν νομίζω ότι ήταν και τίποτα τρομερό· περισσότερο ήταν απροσεξία και επιπολαιότητα.

Σκέφτηκα όμως ότι τώρα που μεγαλώνει η ΒΠ και τα πλοκάμια των συζητήσεων και των παράλληλων εργασιών απλώνονται, θα μπορούσαμε να έχουμε τις συντομογραφίες της αγγλικής ΒΠ όπως, πχ, en:WP:VAN που οδηγεί στη σελίδα [8]. Στην ελληνική ΒΠ πολλές χρήσιμες σελίδες είναι μισοκρυμένες.

Οπότε: (1) Είναι τεχνικά εφικτό; (2) Αν ναι, θα μπορούσαμε να το συζητήσουμε; --(cubic[*]star(Σζτσ(Eml))) 21:54, 22 Ιουνίου 2007 (UTC)

Έχω ήδη φτιάξει παλαιότερα την ανακατεύθυνση (redirect) WP:POV, δες [9]. Συμφωνώ ότι όντας στο περιβάλλον της wikipedia, καλό θα ήταν να έχουμε τις ανακατευθύνσεις που χρησιμοποιούνται και στην αγγλική. Αν θέλεις φτιάξε τις, ακόμη και κανένας να έχει αντίρρηση, θα πρέπει να πείσει τους άλλους ότι είναι άχρηστες, κάτι δύσκολο.

Ομολογώ όμως ότι δεν κατάλαβα τι σχέση έχει αυτό με το λάθος από άγνοια (ούτε απροσεξία, ούτε επιπολαιότητα, αντίθετα, μπράβο που τα πρόσεξες) που έκανες. --Focal Point 05:48, 23 Ιουνίου 2007 (UTC)

  Εγώ είχα φτιάξει το ΒΠ:Κ3Ε. Τεχνικά είναι πολύ απλό δημιουργώντας απλώς ανακατευθύνσεις, π.χ ΒΠ:ΒΑΝ θα μπορούσε να είναι η συντόμευση για το Βικιπαίδεια:Βανδαλισμός. Απλά στις σελίδες για τις οποίες υπάρχει συντόμευση, φρόντισε να βάλεις το πρότυπο {{συντόμευση}} ώστε να τη μαθαίνει κάποιος. Προσωπικά δεν έχω καμία αντίρρηση. --D a d a* 08:31, 23 Ιουνίου 2007 (UTC)

## [Επεξεργασία] Τείχος του Βερολίνου

Διαπίστωσα σήμερα ότι στην Κεντρική Σελίδα έχει μπει ως επιλεγμένο άρθρο το Τείχος του Βερολίνου. Αν δεν κάνω λάθος, είχε ξαναμπεί στο πρόσφατο παρελθόν. Υπάρχει κάποιος λόγος ή πρόκειται για αβλεψία; --Παναγιώτης Μπότσης 07:58, 27 Ιουνίου 2007 (UTC)

  De facto, όταν δεν υπάρχει κάποιο νέο αξιόλογο άρθρο, στην Κύρια Σελίδα παρουσιάζεται αυτό που υπήρχε στην αντίστοιχη εβδομάδα της προηγούμενης χρονιάς. — Geraki ΣΜ 09:48, 27 Ιουνίου 2007 (UTC)

## [Επεξεργασία] Συνεργασία με Νομαρχία

Υπάρχει μια σκέψη στην Νομαρχία Χαλκιδικής "να συμβάλει στην δημιουργία άρθρων που αφορούν την Χαλκιδική συντονίζοντας φορείς όπως Πολιτιστικούς οργανισμούς, Λαογραφικούς και αθλητικούς συλλογους κ.α.".

Έχετε κάποιες ιδέες για το πως μπορούν να συμβάλλουν αυτοί οι φορείς στην δημιουργία περιεχομένου;

Προσωπικά θα προτιμούσα η συνεισφορά να γίνεται ατομικά ώστε να αποδίδεται στον κάθε συντάκτη ξεχωριστά, αντί να ομαδοποιούνται οι συνεισφορές σε μερικούς λογαριασμούς, αλλά φαίνεται ότι θα είναι παραγωγικότερο το να μπορούν να συνεισφέρουν αρκετοί χωρίς να μπλέκουν με υπολογιστές και την λειτουργία του wiki υπό τον όρο ότι θα δεχτούν να φαίνεται ομαδικά η συνεισφορά τους. Οπότε αυτό που προτείνω είναι να δημιουργηθεί ένα κείμενο με συγκεκριμένες οδηγίες και προειδοποιήσεις προς αυτούς που θα συνεισφέρουν μέσω των φορέων τους (π.χ. με εξηγήσεις για το τι θα γίνει η συνεισφορά τους, πνευματικά δικαιώματα, χρήση από οποιονδήποτε κλπ.) και να συμμετάσχουν αφού ενημερωθούν από τους συντονιστές του προγράμματος.

Αν έχει κάποιος άλλες ιδέες ας τις γράψει παρακάτω ώστε να συντονιστούμε και να δωθεί μια απάντηση για το αν μπορεί να γίνει μια τέτοια συνεργασία, και αν γίνεται να προχωρήσει. — Geraki ΣΜ 10:34, 27 Ιουνίου 2007 (UTC)

  Καταρχάς δεν νομίζω ότι υπάρχει κανένας λόγος για τον οποίον η ΒΠ δεν θα δέχονταν μία τέτοια συμβολή. Μερικές ιδέες/παρατηρήσεις ωστόσο:

  (1) Ο ατομικός λογαριασμός μου φαίνεται προτιμότερος αφού ενδέχεται ο κάθε χρήστης να δείξει ενδιαφέρον και όλη την υπόλοιπη ΒΠ και όχι μόνο για την Χαλκιδική. Το αν ένα άτομο θα συνεισφέρει πάνω στη βάση των πληροφοριών που του δίνουν άλλα άτομα χωρίς πρόσβαση σε υπολογιστές είναι κάτι που πρακτικά δεν μας ενδιαφέρει. Κάθε συνεισφορά είναι δεκτή και δεν ενδιαφέρει το πώς συνετέθη -- αρκεί να είναι σύμφωνη με τους κανόνες. Επιπλέον, έστω και ανενεργοί, οι λογαριασμοί δεν είναι βάρος στο σύστημα, σωστά;

  (2) Τα κείμενα που ήδη υπάρχουν και εξηγούν τις πολιτικές της ΒΠ σε σχέση με την συνεισφορά, τα δικαιώματα χρήσης, κλπ είναι, νομίζω, ήδη αρκετά και κατατοπιστικά ακόμα και για τον αμύητο χρήστη. Και βέβαια για την συνολική εκδοτική/τυπογραφική επιμέλεια (wikilinks, μορφοποίηση, πρότυπα, κλπ) βοηθά όλη η κοινότητα των πιο έμπειρων χρηστών όπως γίνεται με όλα τα άλλα άρθρα.

  (3) Εκείνο που θα έπρεπε να σκεφτούμε πριν τη συνεργασία είναι η εφαρμογή των κανόνων σε ό,τι αφορά την σπουδαιότητα των πολιτιστικών οργανισμών, λαογραφικών συλλόγων, κα. Είναι κάθε ένας από αυτούς αξιοσημείωτος; Είναι αρκετά αξιοσημείωτος; Φοβάμαι ότι θα κατατριβόμαστε σε μακροσκελείς διαμάχες και θα λαμβάνονται ad hoc αποφάσεις. Και μετά πολλαπλασιάστε το για κάθε νομό.

  Πολλοί θα ήθελαν να δουν τον σύλλογο του χωριού τους να απαθανατίζεται σε εγκυκλοπαίδεια, αλλά θα δέχονταν ασυζητητί την διαγραφή γιατί δεν πληροί τα κριτήρια της ΒΠ; Πώς θα διαπιστώνουμε διάρκεια στον χρόνο ή/και σπουδαιότητα; Ο τοπικός τύπος σπανίως αποδελτιώνεται ηλεκτρονικά και από την άλλη πολλές φορές παραείναι τοπικός για να είναι αντικειμενικός. Ο αθηναϊκός πάλι αν και αποδελτιώνεται (όχι πάντα) δεν ασχολείται με τοπικής εμβέλειας γεγονότα. Υπάρχουν πάντα αξιόπιστοι τρίτοι καταγραφείς;

  Αυτό που θέλω να πω είναι ότι με την προσήλωση στους κανόνες μπορεί να πλήξουμε το αγνό ενδιαφέρον και το ευγενή ζήλο κάποιων ανθρώπων. Αλλά πάλι καλύτερα να κάνουμε τερατώδεις συζητήσεις τώρα πριν συνεισφέρουν έστω και μία λέξη παρά να καταγράφουν την συνεισφορά και μετά να την βλέπουν να καταλήγει στον κάλαθο επειδή, λέει, δεν έχει NPOV ή επειδή πληροί το κριτήριο γρήγορης διαγραφής «όχι άρθρα της μίας γραμμής». --(cubic[*]star(Σζτσ(Eml))) 19:09, 27 Ιουνίου 2007 (UTC)

1. Ατομικός λογαριασμός
2. Ας διαβάσουν λίγο πριν γράψουν, ιδιαίτερα παρόμοια άρθρα
3. Ας έχουν υπόψη τους τη διαδικασία σύντομης διαγραφής και πρότασης διαγραφής, να είναι προετοιμασμένοι μην τυχόν και δουν καμιά αντίδραση και στενοχωρηθούν
4. Ας έχουν καταλάβει ότι προσπαθούμε για εγκυκλοπαίδεια ("σαν να έγραφαν στην Μπριτάνικα"), νομίζω θα το πιάσουν το μήνυμα
5. Συμφωνώ με όσα προτείνει το Γεράκι και τους προβληματισμούς του κυβαστέρου, για το (3) δε, θα πω ότι έχει αναφέρει ο Badseed (και μάλλον και άλλοι πριν απ'αυτόν), "it's not a bug, it's a feature".

--Focal Point 21:06, 27 Ιουνίου 2007 (UTC)

Η άποψη μου είναι οτι πρέπει να αντιμετώπουσε την συγκεκριμένη κατάσταση καθαρά τυπικά. Σαν είναι ένας καινούριος χρήστης. Εφαρμογή κανόνων και γενικά των πολιτικών. Τίποτα περισσότερο, τίποτα λιγότερο. Αυτο που πρέπει να ξεκαθαρίσουμε είναι οτι τα άρθρα δεν θα πρέπει να προωθούν τον τουρισμό (για παράδειμα, δηλαδή στο γραφικό χωριό Χ θα βρεις ωραίες παραλίες καθώς και ξενοδοχιακές μονάδες κ.λπ., αλλά θα πρέπει να είναι καθαρά εγκυκλοπαιδικά.--Diu 22:49, 27 Ιουνίου 2007 (UTC)

  Είναι ολίγον ασαφές τι σημαίνει ότι η Νομαρχία προτίθεται να συντονίσει τρίτους, ώστε εκείνοι να γράψουν κλπ. Θα πρέπει να τονιστεί εξ αρχής η επαληθευσιμότητα και η ουδετερότητα και η μη πρωτότυπη έρευνα. Καλό θα ήταν να υποδείξουμε 2-3 καλογραμμένα άρθρα (π.χ. Εμπορείο Θήρας βρήκα τώρα τυχαία) για χωριά και περιοχές της Ελλάδας και ίσως και 2-3 αντιπαραδείγματα, ώστε να έχουν έναν πρακτικό οδηγό. Αν υπαρχει ενδιαφέρον, θα μπορούσαμε να ετοιμάσουμε ακόμη και ένα template (έναν «σκελετό») για 2-3 είδη άρθρων (χωριό, βουνό, παραλία, ιστορικό μνημείο κλπ.), με βάση τον οποίον να γραφτούν τα άρθρα.--Αρχίδαμοςμίλα μου 06:02, 28 Ιουνίου 2007 (UTC)

    Ατομικοί λογαριασμοί και εφόσον επιθυμούν να φαινεται η προσφορά της Νομαρχίας ένα μικρό template --ΗΠΣΤΓ 08:48, 28 Ιουνίου 2007 (UTC)

      Έτσι.:P--Diu 10:53, 28 Ιουνίου 2007 (UTC)

## [Επεξεργασία] Κάτι ενδιαφέρον!

Εδώ υπάρχει η ψηφιοποιημένη αναπαραγωγή ενός χειρογράφου των αρχών του 15ου αιώνα ενός νεαρού κωπηλάτη ονόματι "Μιχαήλ της Ρόδου". -- pvasiliadis 00:26, 28 Ιουνίου 2007 (UTC)

## [Επεξεργασία] Κατηγορίες "Γεννήσεις" / "Θάνατοι" για ημερομηνίες π.Χ.

Καλημέρα σε όλους! Αυτό τον καιρό έχω ασχοληθεί αρκετά με πρόσωπα που έζησαν κατά την αρχαιότητα και παρατήρησα πως δεν έχουν σχηματιστεί οι κατηγορίες Γεννήσεων και Θανάτων για έτη π.Χ. Όχι πως με πειράζει να μην τα βάζω, απλά για λόγους πληρότητας της wiki... Γνωρίζω πως απαιτεί πολύ κούραση για ένα και μόνο άτομο να φτιάξει τόσα έτη. Θα μπορούσα όμως κάθε φορά που συναντώ μια χρονολογία γέννησης ή θανάτου να την προσθέτω εγώ και σιγά σιγά θα πληθύνουν... Ποιο είναι το πρόβλημα; Οι κατηγορίες του τύπου "Γεννήσεις/Θάνατοι το τάδε έτος", ταξινομούνται αλφαβητικά σε δύο μεγάλες κατηγορίες με τίτλους "Γεννήσεις" και "Θάνατοι". Αν μπουν και τα έτη π.Χ. εκεί μέσα θα ανακατευτούν με τα μ.Χ. όταν ταξινομηθούν αλφαβητικά. Θα συμβεί δηλαδή κάτι τέτοιο: 314 π.Χ. - 314 - 315 π.Χ. - 315 - 316 π.Χ. - 316 κτλ κτλ. Σας αφήνω να το σκεφτείτε κι όποιος έχει καμιά καλή ιδέα ας προτείνει ένα μοντέλο (τι να γράφουμε στο λευκό πλαίσιο δηλαδή όταν δημιουργούμε μια νέα κατηγορία...)
Atlantia 22:52, 28 Ιουνίου 2007 (UTC)

## [Επεξεργασία] ΝΕΟΣ ΑΝΑΓΝΩΣΤΗΣ ΖΗΤΑ ΒΟΗΘΕΙΑ

Καλημέρα, μπορεί κάποιος να βοηθήσει σε 2-3 προβλήματα Θεωρίας Πιθανοτήτων / Στατιστικής;

Ευχαριστώ --62.103.174.171 10:49, 29 Ιουνίου 2007 (UTC)

- - Συγνώμη, δεν είχα εγγραφεί. Τώρα μπορείτε να απαντήσετε...

Ευχαριστώ

## [Επεξεργασία] Wikipedia in ἡ Ἑλληνικὴ ἀρχαία γλῶττα

Will wikipedia on old Greek language be started?

For my part I don't really know. Anybody else?--ΗΠΣΤΓ 10:50, 1 Ιουλίου 2007 (UTC)

A test in the Wikimedia Incubator for the Ancient Greek Wikipedia has already started. Also this is the case for the Ancient Greek Wikisource, for which content already exists under the Greek Wikisource. --Dead3y3 Συζήτηση 06:24, 5 Ιουλίου 2007 (UTC)

## [Επεξεργασία] Βίκι πρόβλημα

Γιατί στην μετακίνηση σελίδας τα βγάζη σήμερα στα αγγλικά ;;; (παράδειγμα : "Κοίλα" has been moved to "Κοίλα Κοζάνης") --*tony esopi λέγε 08:33, 1 Ιουλίου 2007 (UTC)

Κάποιος παίζει με τους διακόπτες ή γίνονται προγραμματισμένες εργασίες συντήρησης της βάσης δεδομένων--ΗΠΣΤΓ 22:59, 1 Ιουλίου 2007 (UTC)

Ανακτήθηκε από "http://el.wikipedia.org../../../%CE%B1/%CE%B3/%CE%BF/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%91%CE%B3%CE%BF%CF%81%CE%AC_%CE%91%CF%81%CF%87%CE%B5%CE%AF%CE%BF_2007_%CE%99%CE%BF%CF%8D%CE%BD%CE%B9%CE%BF%CF%82_0ecb.html"

##### Views

- Σχετικά με
- Συζήτηση
- Τελευταία έκδοση

##### Αναζήτηση